На основу члана 46.став 1.тач. 1), став 2. и 4, члана 47. и члана 49. Закона о локалним изборима („Службени гласник републике Србије“, број 129/07, 34/10- Одлука УС и 54/11) и члана 114.став 1. Пословника Скупштине Града Врања („Службени гласник Града Врања“, број 3/17-пречишћен текст и 27/17), Скупштина Града Врања, на седници одржаној 25.01.2018.године, донела је

**О Д Л У К У**

**О ПРЕСТАНКУ МАНДАТА ОДБОРНИКА**

**У СКУПШТИНИ ГРАДА ВРАЊА**

**I**

МАРИЈАНУ СТОШИЋУ, дипл.економисти из Врањске Бање, ул. Доситејева бб, престаје мандат одборника у Скупштини Града Врања, пре истека времена на које је изабран, подношењем оставке у форми оверене писане изјаве.

**II**

Одлука ступа на снагу даном доношења и објавиће се у „Службеном гласнику Града Врања“.

**О б р а з л о ж е њ е**

Правни основ за доношење ове одлуке садржан је у одредбама члана 46.став 1.тач. 1), став 2. и 4, члана 47. и члана 49. Закона о локалним изборима („Службени гласник републике Србије“, број 129/07, 34/10- Одлука УС и 54/11) и члана 114.став 1. Пословника Скупштине Града Врања („Службени гласник Града Врања“, број 3/17-пречишћен текст и 27/17).

Одредбама члана 46.став 1.тач. 1), став 2. и 4, члана 47. и члана 49. Закона о локалним изборима, прописано је да одборнику престаје мандат пре истека времена на које је изабран, подношењем оставке. Одборник може поднети оставку усмено на седници скупштине јединице локалне самоуправе, а између две седнице подноси је у форми оверене писане изјаве. О оставци коју је одборник поднео између две седнице, скупштина је дужна да одлучи на првој наредној седници. Одборник лично подноси оставку, оверену код органа надлежног за оверу потписа, председнику скупштине јединице локалне самоуправе, у року од три дана од дана овере. Председник скупштине јединице локалне самоуправе је дужан да поднету оставку стави на дневни ред скупштине на првој наредној седници, са предлогом да то буде прва тачка дневног реда.

Одредбом члана 114.став 1. Пословника Скупштине Града Врања, прописано је да одборнику престаје мандат пре истека времена на који је изабран, под условима и на начин прописаним законом којим се уређују локални избори.

Поступајући по поднетој писаној оставци одборника Маријана Стошића, дипл.економисте из Врањске Бање, утврђено је да је иста поднета у прописаној форми и на прописан начин и да је лично предата председнику Скупштине Града Врања благовремено, 09.јануара 2018.године, даном овере код органа надлежног за оверу потписа, чиме су испуњени законски услови за престанак мандата одборника у Скупштини Града Врања, те је и одлучено као у диспозитиву ове одлуке.

**ПОУКА О ПРАВНОМ СРЕДСТВУ:** Противове одлуке може се поднети жалбаУправном суду Београд у року од 48 часова од дана доношења Одлуке.

**СКУПШТИНА ГРАДА ВРАЊА**

**25.01.2018.године, број: 02-5/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**