На основу чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.7 ст.2 и чл.8 ст.1 Одлуке о оснивању Јавне установе за спорт и рекрацију „ Спортска хала“ Врање ( Службени гласник града Врања бр. 26/09 – пречишћен текст и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. Године, донела је:

**Р Е Ш Е Њ Е**

**О РАЗРЕШЕЊУ ДИРЕКТОРА**

**ЈАВНЕ УСТАНОВЕ ЗА СПОРТ И РЕКРЕАЦИЈУ**

**„СПОРТСКА ХАЛА“ ВРАЊЕ**

**I**

**РАЗРЕШАВА СЕ** Боривоје Јањић, дипл. инг. организационих наука из Врања, функције директора Јавне установе за спорт и рекреацију „ Спортска хала Врање“, подношењем писане оставке.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.7 ст.2 и чл.8 ст.1 Одлуке о оснивању Јавне установе за спорт и рекрацију „ Спортска хала“ Врање ( Службени гласник града Врања бр. 26/09 – пречишћен текст и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17).

Одредбама чл. 18 ст.1 Закона о јавним службама, чл. 32. Ст. 1 тач. 9 Закона о локалној самоуправи и чл. 32 ст.1 тач.12 Статута града Врања, прописано је директора јавне установе, односно Јавне установе за спорт и рекреацију „ Спортска хала“ Врање, именује и разрешава оснивач, односно Скупштина града Врања.

Обзиром да је Боривоје Јањић , дана 10.01.2018. године, поднео оставку на месту директора Јавне установе за спорт и рекреацију „ Спортска хала“ Врање, Комисија за мандатно-имунитетска и административна питања и избор и именовања Скупштине града Врања, утврдила је предлог акта да се именовани разреши функције директора Јавне установе за спорт и рекреацију „ Спортска хала“ Врање, пре истека времена на које је именован, а на основу поднете писане оставке.

У складу са напред наведеним, на предлог Комисија за мандатно-имунитетска и административна питања и избор и именовања, Скупштина града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01.2018.године, број: 02-7/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм, с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**