На основу чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.7 ст.2 и чл.8 ст.1 Одлуке о оснивању Јавне установе за спорт и рекрацију „ Спортска хала“ Врање ( Службени гласник града Врања бр. 26/09 – пречишћен текст и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. Године, донела је:

**Р Е Ш Е Њ Е**

**О ИМЕНОВАЊУ ДИРЕКТОРА**

**ЈАВНЕ УСТАНОВЕ ЗА СПОРТ И РЕКРЕАЦИЈУ**

**„СПОРТСКА ХАЛА“ ВРАЊЕ**

**I**

**ИМЕНУЈЕ СЕ** Бобан Младеновић, дипл. економиста из Врања, на функцију директора Јавне установе за спорт и рекреацију „ Спортска хала Врање“ на период од 4 (четири) године.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.7 ст.2 и чл.8 ст.1 Одлуке о оснивању Јавне установе за спорт и рекрацију „ Спортска хала“ Врање ( Службени гласник града Врања бр. 26/09 – пречишћен текст и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17).

Одредбама чл. 18 ст.1 Закона о јавним службама, чл. 32. Ст. 1 тач. 9 Закона о локалној самоуправи и чл. 32 ст.1 тач.12 Статута града Врања, прописано је директора јавне установе, односно Јавне установе за спорт и рекреацију „ Спортска хала“ Врање, именује оснивач, односно Скупштина града Врања, на период од четири године. Према важећој регулативи, за директора ове Јавне установе може бити именовано лице које поред законом прописаних услова, испуњава и следеће услове: да има стечено високо образовање из научне области друштвено – хуманистичких наука на студијама другог степена ( дипл.академске студије-мастер, (специјалистичке академске студије, специјалистичке струковне студије), односно на основним студијма у трајању од најмање четири године, да има најмање три године радног искуства на истим или сличним руководећим пословима, да је у раду показао успешне резултате.

Сагласно прописаној регулативи, Комисија за мандатно-имунитетска и административна питања и избор и именовања Скупштина града Врања је сходно овлашћењима из чл. 51 ст.1 тач. 2 Пословника Скупштине града Врања, утврдила предлог да се за директора Јавне установе за спорт и рекреацију „ Спортска хала“ Врање, именује Бобан Младеновић, дипл.економиста из Врања

У складу са напред наведеним, на предлог Комисија за мандатно-имунитетска и административна питања и избор и именовања, Скупштина града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01.2018.године,брoj: 02-8/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**