На основу чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ) чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл. 7 Одлуке о оснивању Јавне установе – Туристичка оргнизација града Врања ( Службени гласник града Врања бр. 26/09 – пречишћен текст и 35/16) и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. Године, донела је:

**Р Е Ш Е Њ Е**

**О РАЗРЕШЕЊУ ДИРЕКТОРА**

**ЈАВНЕ УСТАНОВЕ „ ТУРИСТИЧКА ОРГАНИЗАЦИЈА ГРАДА ВРАЊА“**

**I**

**РАЗРЕШАВА СЕ** Саша Иванов, дипл. инг електронике из с. Златокоп, функције директора Јавне установе „ Туристичка организација града Врања, пре истека времена на које је именован, подношењем оставке.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл. 7 Одлуке о оснивању Јавне установе – Туристичка оргнизација града Врања ( Службени гласник града Врања бр. 26/09 – пречишћен текст и 35/16) и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17).

Одредбама чл. 18 ст.1 Закона о јавним службама, чл. 32. Ст. 1 тач. 9 Закона о локалној самоуправи, чл. 6 и чл.7 Одлуке о оснивању јавне установе „ Туристичка организација града Врања“ чл. 32 ст.1 тач.12 Статута града Врања, прописано је директора јавне установе, односно Јавне установе „Тиристичка организација града Врања“, именује и разрешава оснивач, односно Скупштина града Врања у складу са Законом и Статутом ове установе.

Сагласно прописаној регулативи, а обзиром да је Саша Иванов, дипл. инг. електронике из с. Златокоп дана 23.01.2018.године, поднео оставку на функцију директора Јавне установе „ Туристичка организација града Врања, Комисија за мандатно-имунитетска и административна питања и избор и именовања Скупштина града Врања је сходно овлашћењима из чл. 51 ст.1 тач. 2 Пословника Скупштине града Врања, утврдила је предлог да се именовани разреши функције директора Јавне установе“ Туристичка организација града Врања, пре истека времена на које је именован подношењем писане оставке.

У складу са напред наведеним, на предлог Комисија за мандатно-имунитетска и административна питања и избор и именовања, Скупштина града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01.2018.године,брoj:02-9/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**