На основу чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 39. ст.4 Закона о туризму ( Службени гласник РС, бр.36/09,88/10,99/11 – др. закон, 93/12 и 84/15), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл. 6 и чл. 7 Одлуке о оснивању Јавне установе – Туристичка оргнизација града Врања ( Службени гласник града Врања бр. 26/09 – пречишћен текст и 35/16) и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. Године, донела је:

**Р Е Ш Е Њ Е**

**О ИМЕНОВАЊУ ДИРЕКТОРА**

**ЈАВНЕ УСТАНОВЕ „ ТУРИСТИЧКА ОРГАНИЗАЦИЈА ГРАДА ВРАЊА“**

**I**

**ИМЕНУЈЕ СЕ** Весна Петровић, дипл.економиста из Врања, на функцију директора Јавне установе „ Туристичка организација града Врања на период од 4 ( четири) године.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама чл. 18 ст.1 Закона о јавним службама ( Службени гласник РС, бр. 42/91,71/94,79/05 – др.закон, 83/05 – исп.закона и 83/14 – др закон ), чл. 39. ст.4 Закона о туризму ( Службени гласник РС, бр.36/09,88/10,99/11 – др. закон, 93/12 и 84/15), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл. 6 и чл. 7 Одлуке о оснивању Јавне установе – Туристичка оргнизација града Врања ( Службени гласник града Врања бр. 26/09 – пречишћен текст и 35/16) и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17

Одредбама чл. 18 ст.1 Закона о јавним службама, чл. 32. Ст. 1 тач. 9 Закона о локалној самоуправи, чл. 6 и чл.7 Одлуке о оснивању јавне установе „ Туристичка организација града Врања“ чл. 32 ст.1 тач.12 Статута града Врања, прописано је директора јавне установе, односно Јавне установе „Туристичка организација града Врања“, именује оснивач, односно Скупштина града Врања, на период од четири године у складу са Законом и Статутом ове установе.

Одредбом чл. 39. ст.4 Закона о туризму, прописано је да за директора Тиристичке организације јеинице локалне самоуправе може бити именовано лице које поред законом прописаних услова, испуњава и следеће услове посебне услове: да има стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године, радно искуство од четири године, од чега најмање две године на руководечим пословима, активно знање страног језика који је обухваћен наставним планом и програмом Министарства надлежним за послове просвете, друге услове утврђене Статутом Туристичке организације.

Статутом Туристичке организације града Врања, поред услова утврђених Законом и Оснивачким актом, прописује се да се за директора може именовати лице које има стечено високо образовање из научне области права, економије или електротехнике на основним академским студијама , специјалистичким академским студијама, специјалистичким струковним студијама, односно на основним студијама у трајању од најмање четири године.

Сагласно прописаној регулативи, Комисија за мандатно-имунитетска и административна питања и избор и именовања Скупштина града Врања је сходно овлашћењима из чл. 51 ст.1 тач. 2 Пословника Скупштине града Врања, утврдила предлог да се за директора Јавне установе „ Туристичка организација града Врања“, именује Весна Петровић, дипл.економиста из Врања

У складу са напред наведеним, на предлог Комисија за мандатно-имунитетска и административна питања и избор и именовања, Скупштина града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01. 2018.године,број:02-10/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**