На основу чл. 126 ст.1 тач.1 и чл. 133 ст.4 Закона о социјалној заштити ( Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.25 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. године, донела је:

**Р Е Ш Е Њ Е**

**О РАЗРЕШЕЊУ ДИРЕКТОРА**

**ЈАВНЕ УСТАНОВЕ ЦЕНТАР ЗА РАЗВОЈ ЛОКАЛНИХ УСЛУГА СОЦИЈАЛНЕ**

**ЗАШТИТЕ У ВРАЊУ**

**I**

**РАЗРЕШАВА СЕ** Дејана Богдановић, дипл.психолог из Врања, са функције директора Јавне установе Центар за развој локалних услуга социјалне заштите у Врању подношењем писане оставке.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама из чл. 126 и чл. 133 Закона о социјалној заштити ( Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.25 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17).

Чланом 126 ст.1 а у вези чл. 133 ст.4 Закона о социјалној заштити и чл. 25 ст.1 тач. 1 Статута Центра, предвиђено је да ће оснивач Центра, разрешити директора Центра на лични захтев.

Обзиром да је Дејана Богдановић, дипл.психолог из Врања, дана 23.01 .2018. године, поднела оставку на месту директора Јавне установе Центар за развој локалних услуга социјалне заштите у Врању, Комисија за мандатно-имунитетска и административна питања и избор и именовања Скупштине града Врања, утврдила је предлог акта да се именована разреши функције директора Јавне установе Центар за развој локалних услуга социјалне заштите у Врању пре истека времена на које је именована, а на основу поднете писане оставке.

У складу са напред наведеним, Комисија за мандатно-имунитетска и административна питања и избор и именовања Скупштине града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01. 2018.године,број:02-11/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**