На основу чл. 133 Закона о социјалној заштити ( Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.22 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17), Скупштина града Врања, на седници одржаној дана 25.01.2018. године, донела је:

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНЕ УСТАНОВЕ ЦЕНТАР ЗА РАЗВОЈ ЛОКАЛНИХ УСЛУГА СОЦИЈАЛНЕ**

**ЗАШТИТЕ У ВРАЊУ**

**I**

**ИМЕНУЈЕ СЕ** Ивана Тасић, допломирани правник из Врања, на функцију вршиоца дужности директора Јавне установе Центар за развој локалних услуга социјалне заштите у Врању на париод од годину дана.

**II**

Решење је коначно

**III**

Решење ступа на снагу даном доношења и објавиће се у Службеном гласнику града Врања.

**ОБРАЗЛОЖЕЊЕ**

Правни основ за доношење овог Решења садржан је у одредбама из чл. 133 Закона о социјалној заштити ( Службени гласник РС, бр. 24/11 ), чл. 32 ст.1 тач.9 Закона о локалној самоуправи ( Службени гласник РС, бр. 129/07 и 83/14 – др.закон), чл.9 Одлуке о оснивању Јавне установе “Центар за развој локалних услуга социјалне заштите“ у Врању ( Службени гласник града Врања бр. 23/11), чл.22 Статута Јавне установе “Центар за развој локалних услуга социјалне заштите“ у Врању и чл. 32 ст.1 тач.12 Статута града Врања ( Службени гласник града Врања бр. 3/17 – пречишћен текст, 8/17 и 27/17).

Чланом 133 ст.1 Закона о социјалној заштити и чл. 9 ст.1 Одлуке о оснивању јавне установе „ Центар за развој локалних услуга социјалне заштите у Врњу предвиђа се да директора, односно в.д директора Центра чији је оснивач јединица локалне самоуправе именује оснивач.

Чл. 9 Одлуке о оснивању јавне установе „ Центар за развој локалних услуга социјалне заштите у Врању регулише да Скупштина може до именовања директора Центра, именовати в.д директора у складу са Законом и Статутом.

Чл. 22 Статута Центра предвиђа се да ако директор Центра не буде именован у Законом предвиђеном року, оснивач именује в.д. директора Центра најдуже на годину дана, који има сва права, дужности и одговорности директора Центра, а акоји мора испуњавати услове за директора предвиђене Законом, оснивачким актом и Статутом Центра.

Сагласно прописаној регулативи, Комисија за мандатно-имунитетска и административна питања и избор и именовања Скупштина града Врања је сходно овлашћењима из чл. 51 ст.1 тач. 2 Пословника Скупштине града Врања, проверила је испуњеност услова за именовање на место в.д директора Центра за развој локалних услуга социјалне заштите у Врању, предвиђених Законом, оснивачким актом и Статутом Центра и у складу са тим утврдила предлог да се за в.д директора Јавне установе Центар за развој локалних услуга социјалне заштите у Врању именује Ивана Тасић, дипл.правник из Врања

У складу са напред наведеним, на предлог Комисија за мандатно-имунитетска и административна питања и избор и именовања, Скупштина града Врања одлучила је као у изреци овог решења.

**ПОУКА О ПРАВНОМ СРЕДСТВУ**: Против овог Решења, може се поднети тужба Вишем суду у Врању у року од 30 дана од дана пријема Решења.

**СКУПШТИНА ГРАДА ВРАЊА**

**25.01.2018.године,број: 02-12/2018-10**

**ПРЕДСЕДНИК СКУПШТИНЕ,**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**